
Szentendre Város Önkormányzat Képviselő-testületének

2005. június 14-i üléséről készült jegyzőkönyvéből

..
Előterjesztés a 100/2005. (IV.12.) Kt. sz. határozat helyrajzi számának pontosításáról

Előadó: Miakich Gábor polgármester

Szentendre Város Önkormányzat Képviselő-testületének

…/2005. (VI.14.) Kt. sz. határozata:
Szentendre Város Önkormányzatának Képviselő-testülete

1. a 100/2005. (IV. 12.) Kt. számú határozatát visszavonja.

2. egyetért azzal, és elvi hozzájárulását adja ahhoz, hogy az "AGY" Alkotó Gyermekeinkért Tehetségfejlesztő és Gondozó Alapítvány pályázatot nyújtson be az AGY Két tanítási nyelvű általános iskola bővítésére és tornaterem építésére a városi tulajdonú 1794/1, 1795 és 1802/3 hrsz-ú ingatlanokat is érintő területen.

3. egyetért azzal, és elvi hozzájárulását adja ahhoz, hogy a 1052 hrsz-ú Szentendre, Kossuth Lajos u. 5. sz. alatt Önkormányzati tulajdonú ingatlan rekonstrukciójára, sportudvar építésére és felújítási munkálatok elvégzésére az "AGY" " Alkotó Gyermekeinkért Tehetségfejlesztő és Gondozó Alapítvány EU pályázatot nyújtson be.

4. egyetért azzal, és elvi hozzájárulását adja ahhoz, hogy az "AGY" " Alkotó Gyermekeinkért Tehetségfejlesztő és Gondozó Alapítvány és az Önkormányzat a pályázatok elbírálását követően megvizsgálja egy konzorcium alakításának lehetőségét a 2. és 3. pontban szereplő pályázati célok megvalósítására. Az egyeztetések és a pályázatok elbírálását követő értesítések kézhezvétele után előterjesztés készül a Képviselő-testület soron következő ülésére.

5. a fenti 2-4 pontokban megfogalmazott határozatokat az 1052, 1794/1, 1795 és 1802/3 hrsz-ú ingatlanokat. érintő pályázatok előzetes bírálatához adja ki. A határozatok semmiképpen nem jogosítják, vagy hatalmazzák fel az "AGY" " Alkotó Gyermekeinkért Tehetségfejlesztő és Gondozó Alapítványt a 1052., 1794/1., 1795 és 1802/3 hrsz-ú ingatlanokat. érintő bármilyen beruházási, átalakítási, bővítési munkálatok végzésére, illetve nem mentesítik az azokhoz, vagy az építési engedélyekhez szükséges tulajdonosi hozzájárulások megkérése alól.
Határidő: 
1. 2. 3. 4. és 5. pontok azonnal

Felelős:
Polgármester
K. m. f.


Miakich Gábor s. k.
dr. Molnár Ildikó s. k.


polgármester
jegyző

Kapja:
1. Önkormányzati és Szervezési Iroda – irattár

2. Vagyongazdálkodási Iroda – intézkedésre

3. Főépítész – intézkedésre 

4. A Képviselő-testület tagjai

Közzétéve a GroupWise-on és a Weboldalon.
A kiadmány hiteléül:
Szentendre, 2005. június 15. 

Kiss Beatrix 

jegyzőkönyvvezető

